Sensor ning pisem  kere on tähtsamad muudatused kaamera riistvaras. Tarkvaralisi muudatusi on aga ka ning need ei ole sugugi mitte vähem olulised. NEX-C3 on senistest hübriididest vaat et enamgi suunatud neile kasutajatele, kelle senine fotoaparaat on olnud lihtne kompaktkaamera ning kes ei tea, kuidas pildistada manuaal või poolmanuaalrežiimis. Nende jaoks on Sony oma uude kaamerasse pistnud Photo Creativity režiimi. See teeb lihtsate slaiderite abil võimalikuks avaarvu, säriaja, värvustasakaalu, särikompensatsiooni jne muutmise ilma, et pildistajal oleks vaja teada mis need mõisted tegelikult tähendavad. Seega saab algaja pildistada loomingulisemalt ja kasutada kaamera suurest sensorist tulenevat potentsiaali ära rohkem kui seni.